Zlatá lopta 1976

Zlatá lopta 1976 bol 21. ročník ankety francúzskeho časopisu France Football o najlepšieho futbalistu Európy v roku 1976. Druhý krát v histórii ankety zvíťazil Franz Beckenbauer. V ankete sa výrazne presadili reprezentanti Československa, ktorí v tomto roku získali titul majstrov Európy. V prvej desiatke sa umiestnili traja, český brankár Ivo Viktor na „bronzovom“ stupienku , kapitán európskych šampiónov Anton Ondruš obsadil šiestu priečku   a Marián Masný bol na delenom 9. až 11. mieste . Ďalší člen zlatého tímu Jaroslav Pollák sa umiestnil na 15. až 18. mieste. 

V ankete hlasovali redaktori z 23 európskych krajín. Iva Viktora označili za najlepšieho futbalistu starého kontinentu novinári z Československa, Bulharska, Portugalska a Fínska. Marián Masný bol druhý na hlasovacom lístku nórskeho Radia Oslo, Jaroslav Pollák druhý v hlasovaní rumunského Sportulu a Antona Ondruša zaradil na tretie miesto rakúsky United Press.

Výsledky ankety
PoradieMenoKlubBody<center>1. Franz Beckenbauer Bayern Mníchov<center>91<center>2. Rob Rensenbrink RSC Anderlecht<center>75<center>3. Ivo Viktor Dukla Praha<center>52<center>4. Kevin Keegan FC Liverpool<center>32<center>5. Michel Platini AS Nancy<center>19<center>6. Anton Ondruš Slovan Bratislava<center>15<center>7. - 8. Johan Cruyff FC Barcelona<center>12<center>7. - 8. Ivan Ćurković AS Saint-Étienne<center>12<center>9. - 11. Rainer Bonhof Borussia Mönchengladbach<center>9<center>9. - 11. Marián Masný Slovan Bratislava<center>9<center>9. - 11. Gerd Müller Bayern Mníchov<center>9
Poznámka: zvýraznení sú slovenskí futbalisti

Referencie

Pramene
 Týždenník TIP, ročník IX., č. 3/1977

Externé odkazy
 Ballon d'Or 1976 na rsssf.com

Kategória:Zlatá lopta
Kategória:Futbal v 1976